2021年8月12至15號，《聲夢傳奇》一眾導師同15位參賽者喺旺角麥花臣場館舉行四場《聲·夢飛行firstliveonstage》演唱會，係林沚羿參加嘅第一次公開賣飛演唱會。同年12月，由一眾《聲夢傳奇》學員同《盛·舞者》參賽者主演嘅青春校園電視劇《青春本我》播出，林沚羿喺劇入面飾演欺凌者「馮樂詩」，演技得到同劇演員一致認同，亦係佢第一次參演電視劇。